Nagu  mõned kriitikud hiljem nutikalt järeldasid, oli Ühtse Eesti nimi tõesti inspireeritud Vene võimuparteist "Ühtne Venemaa" ning see oli muidugi teadlik valik. Teine põhjus: ühtne riik on olemuselt totalitaristlik või isegi fašistlik kontseptsioon, mis eeldab "teistsuguste" puudumist ning teatud küsimustes absoluutse Tõe kehtestamist. Lisaks oma ohtlikkusele on selline eesmärk muidugi ka saavutamatu, kuid liikumine selle suunas sünnitab alati pingeid, mille ümber polariseerida ühiskonda.